**MINISTARSTVO PRAVOSUĐA I UPRAVE**

Na temelju članka 58. stavka 4. Zakona o prisilnoj likvidaciji kreditnih institucija („Narodne novine“, broj 146/20.) ministar nadležan za poslove pravosuđa donosi

**PRAVILNIK**

**O OBAVJEŠTAVANJU POZNATIH VJEROVNIKA**

*Opća odredba*

Članak 1.

1. Ovim Pravilnikom propisuju se sadržaj i obrazac Obavijesti o otvaranju postupka prisilne likvidacije (u daljnjem tekstu: Obavijest) koju je likvidator dužan uputiti svim poznatim vjerovnicima koji svoje prebivalište, boravište ili sjedište imaju u drugim državama Europskog gospodarskog prostora.
2. Ovaj Pravilnik primjenjuje se na kreditne institucije kojima je Republika Hrvatska matična država članica i koje, u trenutku pokretanja postupka prisilne likvidacije, imaju podružnice u drugim državama drugim državama Europskog gospodarskog prostora.

*Sadržaj obavijesti*

Članak 2.

1. Obavijest iz Priloga 1. koji je sastavni dio ovoga Pravilnika kojom likvidator obavještava pojedinačno poznate vjerovnike iz članka 1. stavka 1. ovoga Pravilnika mora obavezno sadržavati sljedeće informacije:
2. odluku o otvaranju postupka prisilne likvidacije nad kreditnom institucijom
3. poziv vjerovniku da prijavi svoje tražbine likvidatoru (uključujući adresu za prijavu)
4. sadržaj prijave
5. isprave koje vjerovnik mora priložiti uz prijavu svoje tražbine
6. rokove koje vjerovnik mora poštivati, a koji se odnose na prijavu tražbine te posljedice propuštanja tih rokova
7. postupak i daljnje mjere koje su propisane vezano uz prijavu tražbina i postupak prisilne likvidacije.
8. Obavijest iz stavka 1. ovoga članka mora biti sastavljena na službenom jeziku odnosno službenim jezicima država Europskog gospodarskog prostora u kojoj vjerovnik odnosno vjerovnici ima(ju) svoje prebivalište, boravište ili sjedište.

*Privilegirani i stvarnopravnim sredstvima osiguranja osigurani vjerovnici*

Članak 3.

Ako likvidator Obavijest iz članka 2. stavka 1. ovoga Pravilnika upućuje pojedinačno poznatim vjerovnicima iz članka 1. stavka 1. ovoga Pravilnika koji se na temelju Zakona smatraju privilegiranim vjerovnicima ili stvarnopravnim sredstvima osiguranja osiguranim vjerovnicima, tada je likvidator obavezan naznačiti da isti popunjavaju obrazac u dijelu obavijest o razlučnom odnosno izlučnom pravu.

*Stupanje na snagu*

Članak 4.

Ovaj Pravilnik stupa na snagu osmog dana od dana objave u Narodnim novinama.

KLASA: 011-01/21-01/33
URBROJ: 514-04-01-02-01/03-21-02

Zagreb, 20. svibnja 2021.

Ministar

 dr. sc. Ivan Malenica

**PRILOG 1.**

**OBAVIJEST O OTVARANJU POSTUPKA PRISILNE LIKVIDACIJE**

**>> Poziv za prijavu i obrazloženje tražbine. Poštivati rokove! <<**

Sukladno članku 58. stavku 1. Zakona o prisilnoj likvidaciji kreditnih institucija („Narodne novine“, broj 146/20.; u daljnjem tekstu: Zakon) obavještavamo vjerovnika \_\_\_\_\_\_\_\_\_\_\_\_\_\_\_\_\_\_ da je nad kreditnom institucijom \_\_\_\_\_\_\_\_\_\_\_\_\_\_\_\_\_\_ Rješenjem o otvaranju postupka prisilne likvidacije Trgovačkog suda u Zagrebu, poslovni broj \_\_\_\_\_\_\_\_\_\_\_\_\_\_\_\_\_\_ od dana \_\_\_\_\_\_\_\_\_\_\_\_\_\_\_\_\_\_ otvoren postupak prisilne likvidacije.

Ovom obavijesti pozivamo vjerovnika \_\_\_\_\_\_\_\_\_\_\_\_\_\_\_\_\_\_ da prijavi svoju tražbinu, kao i obrazloženje tražbine prisilnom likvidatoru na adresu: prisilni likvidator \_\_\_\_\_\_\_\_\_\_\_\_\_\_\_\_\_\_.

Rok za prijavu tražbine je 60 dana od dana objave rješenja o otvaranju postupka prisilne likvidacije odnosno do dana \_\_\_\_\_\_\_\_\_\_\_\_\_\_\_\_\_\_.

Uz prijavu tražbine potrebno je priložiti sljedeće isprave:

1. dokaz o pravnoj osnovi odnosno postojanju svake pojedine tražbine (npr. ugovor, odluka suda ili drugog tijela, ako je u tijeku sudski postupak oznaku spisa i naznaku suda kod kojeg se postupak vodi, račun, izvadak iz poslovnih knjiga)
2. dokaz o raspolaganju ovršnom ispravom.

**U slučaju propuštanja roka za prijavu tražbine nije moguća naknadna prijava** te nije moguće tražiti povrat u prijašnje stanje, a kako je propisano člankom 9. stavkom 7. Zakona.

**Postupanje i daljnje mjere**

Po zaprimanju prijave tražbine prisilni likvidator će ispitati tražbinu.

Tražbine prijavljene u propisanom roku smatrat će se utvrđenim ako ih prizna likvidator i ne ospori drugi vjerovnik odnosno ako izjavljeno osporavanje bude otklonjeno.

Sud će na ispitnom ročištu donijeti rješenje o utvrđenim i osporenim tražbinama. Tim rješenjem sud će odlučiti i o eventualnom upućivanju na parnični postupak radi utvrđivanja odnosno osporavanja određenih tražbina. Rješenje o utvrđenim i osporenim tražbinama objaviti će se na internetskoj stranici e-Oglasna ploča Trgovačkog suda u Zagrebu. Protiv tog rješenja pravo na žalbu imat će svaki vjerovnik u dijelu koji se tiče njegove prijavljene tražbine odnosno tražbine koju je osporio likvidator.

Vjerovnici koji imaju razlučna i/ ili izlučna prava dužni su dostaviti obavijest o razlučnom pravu odnosno obavijest o izlučnom pravu na adresu likvidatora: \_\_\_\_\_\_\_\_\_\_\_\_\_\_\_\_\_.

Vjerovnik svoju tražbinu može prijaviti na službenom jeziku odnosno jednom od službenih jezika države članice u kojoj ima prebivalište, boravište ili sjedište pod uvjetom da prijava njegove tražbine i njezino obrazloženje nosi naslov »Prijava i obrazloženje tražbine« na hrvatskom jeziku.

**Poziv za prijavu i obrazloženje tražbine.**

Prisilni likvidator\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adresa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poslovni broj spisa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. PRIJAVA I OBRAZLOŽENJE TRAŽBINE U POSTUPKU PRISILNE LIKVIDACIJE

PODACI O VJEROVNIKU:

Ime i prezime / tvrtka ili naziv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa / sjedište

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PODACI O DUŽNIKU:

Naziv kreditne institucije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa / sjedište

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PODACI O TRAŽBINI:

Pravna osnova tražbine (npr. ugovor, odluka suda ili drugog tijela, ako je u tijeku sudski postupak oznaku spisa i naznaku suda kod kojeg se postupak vodi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iznos tražbine \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kn)

Dokaz o postojanju svake pojedine tražbine (npr. račun, izvadak iz poslovnih knjiga) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vjerovnik raspolaže ovršnom ispravom DA / NE za iznos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kn)

Naziv ovršne isprave \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

II. OBAVIJEST O RAZLUČNOM PRAVU:

Pravna osnova razlučnog prava \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dio imovine na koji se odnosi razlučno pravo (predmet razlučnog prava) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iznos tražbine osigurane razlučnim pravom \_\_\_\_\_\_\_\_\_\_\_\_\_\_\_\_\_\_\_\_\_\_\_ (kn)

Ako razlučni vjerovnik koji je i osobni vjerovnik dužnika prijavljuje i tražbinu kao stečajni vjerovnik dužan je naznačiti dio imovine stečajnoga dužnika na koji se odnosi njegovo razlučno pravo i iznos do kojega njegova tražbina predvidivo neće biti namirena tim razlučnim pravom.

III. OBAVIJEST O IZLUČNOM PRAVU:

Pravna osnova izlučnog prava \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predmet izlučnog prava \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naznaka postojanja prava iz članka 148. Stečajnog zakona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Napomena: Zahtjev likvidatora za ovjereni prijevod na hrvatski jezik: DA /NE (zaokružuje likvidator)

 Mjesto i datum Potpis vjerovnika

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_